**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR LIKVIDAVIMO**

2018 m. vasario 15 d. Nr. T1-26

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.2 ir 13.1.1 punktais, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2016 m. liepos 28 d. sprendimu Nr. T1-211 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 131.1.2 punktu ir atsižvelgdama į Plungės rajono savivaldybės administracijos direktoriaus 2018 m. vasario 1 d. įsakymą Nr. D-87 „Dėl Savivaldybės ilgalaikio materialiojo turto pripažinimo nereikalingu naudoti“, Plungės rajono savivaldybės taryba nusprendžia:

1. Nurašyti pripažintą nereikalingu naudoti Plungės rajono savivaldybei nuosavybės teise priklausantį nekilnojamąjį turtą – Pastatą-gyvenamąjį namą su priklausiniais (unikalus Nr. 6890-0009-4012, pažymėjimas plane 1A1m), esantį Alanto g. 16, Kulių k., Kulių sen., Plungės r., (Pastato-gyvenamojo namo su priklausiniais duomenys – sprendimo priede). Pastato - gyvenamojo namo su priklausiniais statybos metai – 1900, likutinė vertė 2018 m. sausio 31 d. – 0,00 Eur.

2. Pavesti Plungės rajono savivaldybės administracijai organizuoti šio sprendimo 1 punkte nurodyto turto nurašymo ir likvidavimo procedūras teisės aktų nustatyta tvarka.

Šis sprendimas gali būti skundžiamas Administracinių bylų teisenos įstatymo nustatyta tvarka.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2018 m. vasario 15 d.

sprendimu Nr. T1-26

**NURAŠOMO PASTATO – GYVENAMOJO NAMO SU PRIKLAUSINIAIS - DUOMENYS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Adresas ir pavadinimas** | **Žymėjimas** | **Bendras / užstatytas plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Pastatas - gyvenamasis namas su priklausiniais:  1. Pastatas-ūkinis pastatas;  2. Pastatas–malkinė;  3. Pastatas-malkinė;  4. Pastatas-ūkinis pastatas;  5. Pastatas-malkinė;  6. Pastatas-daržinė;  7. Kiti inžineriniai statiniai | 1A1m  2I1m  3I1m  4I1m  6I1m  7I1m  8I1m | 150,71  72,00  29,00  11,00  119,00  27,00  182,00 | 6897-1003-8053  6890-0009-4023  6890-0009-4034  6890-0009-4045  6890-0009-4056  6890-0009-4067  6890-0009-4078  6890-0009-4089 | 23 169,60 | 0,00 |

\_\_\_\_\_\_\_\_\_\_\_\_\_\_\_\_\_\_\_\_\_